Bonnie Parker

Bonnie Elizabeth Parker (født 1. oktober 1910 i Rowena i Texas, USA, død (drept) 23. mai 1934 i Bienville Parish i Louisiana) var kjent som Bonnie i det kriminelle paret Bonnie & Clyde.

Liv og virke

Bakgrunn
Bonnie Parker var det andre av tre barn. Hennes far, Charles Robert Parker (1884–1914), var murer. Faren døde da hun var bare fire år, og moren Emma (Krause) Parker (1885–1944) måtte oppfostre familien i fattige kår. Hun tok med seg barna til sitt foreldrehjem i Cement City, en industriforstad senere kjent som West Dallas, der hun arbeidet som syerske. 

Bonnie var flink på skolen. Hun utmerket seg særlig i skriving og vant en konkurranse i «litterær kunst». Hun ble beskrevet som intelligent og sjarmerende med egne meninger og vilje. Hun fortsatte heile livet å skrive, og hennes dikt «The Story of Bonnie and Clyde» er en personlig beretning om parets kriminelle løpebane. 

Hun giftet seg 15 år gammel med Roy Thornton, men ekteskapet ble kortvarig. I 1929 gikk de hver sin vei, men de tok aldri ut skilsmisse, og hun bar gifteringen til sin død.

Kriminell
Senere traff hun Clyde Barrow og ble med i hans kriminelle gjeng, som var ansvarlig for et stort antall ran og drap. Parker blir ofte framstilt som Barrows jevnbyrdige kriminelle, men hennes rolle var trolig begrenset til logistikkarbeid. 23. mai 1934 ble paret skutt og drept av politistyrker som lå i bakhold nær deres skjulested i Bienville Parish i Louisiana. Det ble aldri ropt noen advarsel eller oppfordring til de ettersøkte om å overgi seg. 

Parker er gravlagt i Crown Hill Memorial Park i Dallas.

Se også 
 Se artikkelen Bonnie & Clyde for flere detaljer.

Referanser

Litteratur 
  
 Barrow, Blanche Caldwell and John Neal Phillips. My Life with Bonnie and Clyde. (Norman: University of Oklahoma Press, 2004.) .
 Burrough, Bryan. Public Enemies. (New York: The Penguin Press, 2004.) .

 Guinn, Jeff. Go Down Together: The True, Untold Story of Bonnie and Clyde. (New York: Simon & Schuster, 2009.) .

 Knight, James R. and Jonathan Davis. Bonnie and Clyde: A Twenty-First-Century Update. (Austin, TX: Eakin Press, 2003.) .
 Milner, E.R. The Lives and Times of Bonnie and Clyde (Carbondale and Edwardsville: Southern Illinois University Press, 1996.) .
 Parker, Emma Krause, Nell Barrow Cowan and Jan I. Fortune. The True Story of Bonnie and Clyde. (New York: New American Library, 1968.) . Originally published in 1934 as Fugitives.
 Phillips, John Neal. Running with Bonnie and Clyde, the Ten Fast Years of Ralph Fults. (Norman: University of Oklahoma Press, 1996, 2002) .
 Ramsey, Winston G., ed. On The Trail of Bonnie and Clyde. (London: After The Battle Books, 2003). .
 Steele, Phillip, and Marie Barrow Scoma. The Family Story of Bonnie and Clyde. (Gretna, LA: Pelican Publishing Company, 2000.) .
 Treherne, John. The Strange History of Bonnie and Clyde. (New York: Stein and Day, 1984.) .
 Webb, Walter Prescott. The Texas Rangers: A Century of Frontier Defense. (Austin: University of Texas Press, 1935.) .

Eksterne lenker 
 
 
 

Personer involvert i organisert kriminalitet
Personer drept med skytevåpen
Personer fra Runnels County i Texas